

ΔΗΜΟΣ ΛΑΜΙΕΩΝ

ΕΛΛΗΝΙΚΗ ΔΗΜΟΚΡΑΤΙΑ

ΥΠΗΡΕΣΙΑ ΕΠΙΜΕΛΗΤΩΝ ΑΝΗΛΙΚΩΝ

ΚΑΙ ΚΟΙΝΩΝΙΚΗΣ ΑΡΩΓΗΣ ΛΑΜΙΑΣ

ΚΑΠΟΔΙΣΤΡΙΟΥ 10

Τ.Κ. 35100

 Λαμία, 27/2/2015

**Παρεμβάσεις ευαισθητοποίησης για την ενδοσχολική βία**

**σε σχολεία του Δήμου Λαμιέων**

 Η Υπηρεσία Επιμελητών Ανηλίκων και Κοινωνικής Αρωγής Λαμίας, σε συνεργασία με το Συμβουλευτικό Σταθμό Νέων της Διεύθυνσης Δευτεροβάθμιας Εκπαίδευσης Φθιώτιδας και το Κέντρο Ευρωπαϊκής Πληροφόρησης Λαμίας, διοργάνωσαν, υπό την αιγίδα του Δήμου Λαμιέων, παρεμβάσεις ευαισθητοποίησης σε θέματα ενδοσχολικής βίας σε μαθητές και εκπαιδευτικούς του Δήμου Λαμιέων, σε συνεργασία με το Ινστιτούτο Πρόληψης και Θεραπείας της Βίας και Προώθησης της Ισότητας των Φύλων. Οι παρεμβάσεις υλοποιήθηκαν σε επτά σχολεία δευτεροβάθμιας εκπαίδευσης του δήμου, με τη συμμετοχή 224 μαθητών και 30 εκπαιδευτικών, στις 18 και 19 Φεβρουαρίου 2015. Επίσης, πραγματοποιήθηκε ξεχωριστή ενημερωτική συνάντηση για τους γονείς και κηδεμόνες των μαθητών.

 Στόχος των εκδηλώσεων είναι η ευαισθητοποίηση όλων των επίσημων φορέων, μαθητών, καθηγητών, γονέων και κατ’ επέκταση της ευρύτερης κοινωνίας, με σκοπό την πρόληψη φαινομένων βίας και εκφοβισμού.

Από το Γραφείο Τύπου του Δήμου Λαμιέων